				|

		52015PC0045

			Prijedlog UREDBE EUROPSKOG PARLAMENTA I VIJEĆA o izmjeni Uredbe (EZ) br. 1007/2009 o trgovini proizvodima od tuljana /* COM/2015/045 final - 2015/0028 (COD) */

			   	OBRAZLOŽENJE
1.           KONTEKST PRIJEDLOGA
Uredbom (EZ) br. 1007/2009 Europskog parlamenta i
Vijeća od 16. rujna 2009. o trgovini proizvodima od tuljana
utvrđuje se opća zabrana stavljanja tih proizvoda na tržište Unije
(„Osnovna uredba”). Osnovna Uredba sadržava izuzeće od opće zabrane
za proizvode od tuljana koji su rezultat lova koji tradicionalno obavljaju
inuitske i druge autohtone zajednice i koji pridonose njihovoj egzistenciji
(iznimka za autohtone zajednice – „iznimka AZ”). Sadržava i iznimke za uvoz proizvoda
od tuljana ulovljenih isključivo u svrhu održivog upravljanja pomorskim
resursima na neprofitnoj osnovi, a ne u komercijalne svrhe (iznimka za
upravljanje pomorskim resursima – „iznimka UPR”) kao i za uvoz privremene
naravi koji obuhvaća isključivo robu za osobnu uporabu putnika ili
njihovih obitelji. U Provedbenoj uredbi, Uredbi Komisije (EU) br. 737/2010
od 10. kolovoza 2010., utvrđuju se detaljna pravila za provedbu
Osnovne uredbe („Provedbena uredba”).
Kanada i Norveška osporavale su oba akta („režim EU-a o
tuljanima”) pred Svjetskom trgovinskom organizacijom (WTO) u sporu EZ – Mjere
kojima se zabranjuje uvoz i stavljanje na tržište proizvoda od tuljana
(DS400 i DS401).  Dana 18. lipnja 2014. Tijelo za rješavanje sporova WTO-a
donijelo je izvješća Panela i Žalbenog tijela. Dok je u izvješćima
WTO-a zaključeno da se zabrana proizvoda od tuljana može, u načelu,
opravdati moralnom zabrinutošću za dobrobit tuljana, problematične su
bile dvije iznimke, iznimka AZ i iznimka UPR. Utvrđeno je da iznimka UPR
nije opravdana jer moguća razlika u komercijalnoj dimenziji komercijalnog
lova i lova u smislu iznimke UPR (malih razmjera, neprofitan) nije dovoljna da
bi se opravdala razlika. U pogledu iznimke AZ, premda je u načelu
riječ o legitimnoj razlici, Žalbeno je tijelo presudilo da neki elementi
ideje i primjene te iznimke predstavljaju „proizvoljnu i neopravdanu
diskriminaciju”.
Europska unija obavijestila je 10. srpnja 2014. Tijelo
za rješavanje sporova WTO-a da namjerava provesti njegove preporuke i odluke u
tom sporu na način da ispoštuje svoje obveze prema WTO-u.
Dana 5. rujna 2014. Europska unija, Kanada i Norveška
složile su se da bi razuman rok za provedbu preporuka i odluka Tijela za
rješavanje sporova WTO-a bio 16 mjeseci. U skladu s tim, razumni rok
istječe 18. listopada 2015.
Svrha ovog zakonodavnog prijedloga je provedba preporuka i
odluka Tijela za rješavanje sporova WTO-a u odnosu na Osnovnu uredbu. Njime se
uspostavlja i pravna osnova za usklađivanje Uredbe (EU) br. 737/2010
s navedenim odlukama. Zabrinutost u pogledu iznimke UPR otklonjena je
uklanjanjem iznimke UPR iz Osnovne uredbe. Zabrinutost zbog strukture i
primjene iznimke AZ otklonjena je izmjenom iznimke, osobito povezivanjem
njezine uporabe s dobrobiti životinja i određivanjem ograničenja za
stavljanje na tržište proizvoda od tuljana ako su opseg lova ili druge
okolnosti takvi da upućuju na to da se lov odvija prvenstveno u
komercijalne svrhe. Osim toga, stručnjaci Komisije surađuju sa
stručnjacima iz Kanade na uspostavi potrebnog sustava za izdavanje potvrda
kojim bi se kanadskim Inuitima omogućila primjena iznimke u okviru režima
EU-a za tuljane.
Nadalje, inicijativa je potrebna i za
usklađivanje upućivanja na regulatorni postupak s kontrolom iz Uredbe
(EZ) br. 1007/2009 s člankom 290. Ugovora o funkcioniranju
Europske unije (UFEU). S obzirom na kratak rok za
usklađivanje s odlukama WTO-a te kako bi se zakonodavcu omogućilo
brzo donošenje prijedloga, Komisija je iznimno u ovom prijedlogu uzela u obzir
izmjenu koju je Parlament predložio u kontekstu prijedloga COM (2013)451
(tim je prijedlogom obuhvaćeno i usklađivanje Uredbe 1007/2009) u
odnosu na trajanje delegiranja.
2.           REZULTATI SAVJETOVANJA SA
ZAINTERESIRANIM STRANAMA I PROCJENE UTJECAJA
Nije provedena procjena utjecaja jer navedena
mjera ne predstavlja novu političku inicijativu, nego je potrebna kako bi
se postojeće zakonodavstvo EU-a uskladilo s odlukom WTO-a, čime se
osigurava ispunjavanje međunarodnih obveza Unije.  Ograničene izmjene
uvedene ovim prijedlogom nisu iziskivale novu procjenu utjecaja u odnosu na
procjenu utjecaja provedenu prije donošenja Osnovne uredbe u 2009.
3.           PRAVNI ELEMENTI PRIJEDLOGA
·
Pravna osnova
Pravna je osnova prijedloga članak 114. Ugovora o
funkcioniranju Europske unije (UFEU), koji je bio pravna osnova za Osnovnu
uredbu koja se izmjenjuje ovim prijedlogom. U skladu s člankom 114.
UFEU-a Europski parlament i Vijeće, postupajući u skladu redovnim
zakonodavnim postupkom i nakon savjetovanja s Gospodarskim i socijalnim
odborom, donose mjere za usklađivanje odredaba utvrđenih zakonima,
uredbama ili administrativnim mjerama u državama članicama čiji je
cilj uspostavljanje i funkcioniranje unutarnjeg tržišta. Osnovna Uredba
donesena je u cilju uklanjanja prepreka za funkcioniranje unutarnjeg tržišta
zbog razlika u nacionalnim mjerama kojima se uređuje trgovina proizvodima
od tuljana.
·
Načela supsidijarnosti i proporcionalnosti
Usklađivanje Osnovne uredbe s preporukama i odlukama
koje je donijelo Tijelo za rješavanje sporova WTO-a može se postići samo
izmjenom Osnovne uredbe s obzirom na sporna pitanja. Prijedlog je
ograničen na ono što je nužno kako bi se osporavana mjera uskladila s
WTO-om.
·
Izbor instrumenata
Predloženi instrument: uredba Europskog parlamenta i
Vijeća
Druga sredstva ne bi bila primjerena jer se uredba može
izmijeniti samo istim instrumentom, tj. uredbom.
4.           UTJECAJ NA PRORAČUN
Prijedlog nema utjecaj na proračun
Europske unije.
5.           NEOBVEZNI ELEMENTI
Nije primjenjivo.
2015/0028 (COD)
Prijedlog
UREDBE EUROPSKOG PARLAMENTA I VIJEĆA
o izmjeni Uredbe (EZ) br. 1007/2009 o
trgovini proizvodima od tuljana
(Tekst značajan za EGP)
EUROPSKI
PARLAMENT I VIJEĆE EUROPSKE UNIJE,
uzimajući u
obzir Ugovor o funkcioniranju Europske unije, a posebno njegov
članak 114.,
uzimajući u
obzir prijedlog Europske komisije,
nakon
prosljeđivanja nacrta zakonodavnog akta nacionalnim parlamentima,
uzimajući u
obzir mišljenje Europskoga gospodarskog i socijalnog odbora[1],
postupajući u
skladu s redovnim zakonodavnim postupkom,
budući da:
(1)       Uredba (EZ)
br. 1007/2009 Europskog parlamenta i Vijeća[2] donesena je s ciljem
uklanjanja prepreka za funkcioniranje unutarnjeg tržišta zbog razlika u
nacionalnim mjerama kojima se uređuje trgovina proizvodima od tuljana. Te
su mjere donesene kao odgovor na moralnu zabrinutost javnosti zbog ubijanja
tuljana potaknutu brigom za dobrobit životinja i na moguću prisutnost na
tržištu proizvoda dobivenih od životinja koje su ubijene na način koji
uzrokuje pretjeranu bol, stres, strah i druge oblike patnje. Takva je
zabrinutost potkrijepljena znanstvenim dokazima iz kojih je vidljivo da se
istinski humana metoda ubijanja ne može dosljedno i učinkovito
primjenjivati i provoditi u posebnim uvjetima u kojima se odvija lov na
tuljane. U svrhu postizanja tog cilja Uredbom (EZ) br. 1007/2009 uvedena je,
kao opće pravilo, zabrana stavljanja proizvoda od tuljana na tržište.
(2)       Istovremeno, lov na tuljane
sastavni je dio kulture i identiteta inuitske i drugih autohtonih zajednica te
uvelike pridonosi njihovoj egzistenciji. Zbog navedenih razloga, lov na tuljane
koji tradicionalno obavljaju inuitske i druge autohtone zajednice ne
pobuđuje istu moralnu zabrinutost javnosti kao lov koji se provodi
prvenstveno u komercijalne svrhe. Nadalje, opće je priznato da temeljni i
socijalni interesi inuitske i drugih autohtonih zajednica ne bi smjeli biti
ugroženi, u skladu s Deklaracijom UN-a o pravima autohtonih naroda i drugim
relevantnim međunarodnim instrumentima. Zbog tih se razloga Uredbom (EZ)
br. 1007/2009 iznimno omogućuje stavljanje na tržište proizvoda od
tuljana koji su rezultat lova koji tradicionalno obavljaju inuitske i druge
autohtone zajednice i koji pridonose njihovoj egzistenciji.
(3)       Istinski humana metoda
ubijanja ne može se učinkovito i dosljedno primijeniti u lovu koji
obavljaju inuitske i druge autohtone zajednice, kao ni u drugim oblicima lova
na tuljane. Ipak, s obzirom na cilj Uredbe (EZ) br. 1007/2009, primjereno
je da je uvjet za stavljanje na tržište Unije proizvoda koji su rezultat lova
inuitskih i drugih autohtonih zajednica da se takav lov provodi na način
kojim se umanjuju bol, stres, strah ili drugi oblici patnje ulovljenih
životinja u mjeri u kojoj je to moguće, istodobno uzimajući u obzir
tradicionalni način života i životne potrebe inuitske i drugih autohtonih
zajednica. Izuzeće odobreno za proizvode od tuljana koji su rezultat lova
koji obavljaju inuitske i druge autohtone zajednice trebalo bi ograničiti
na lov kojim se pridonosi životnim potrebama tih zajednica te se dakle ne
provodi prvenstveno u komercijalne svrhe. Komisija bi stoga trebala po potrebi
ograničiti količinu proizvoda od tuljana koji se stavljaju na tržište
u okviru te iznimke kako bi se spriječila primjena te iznimke na proizvode
koji su rezultat lova koji se provodi prvenstveno u komercijalne svrhe.
(4)       Uredbom (EZ)
br. 1007/2009 iznimno se omogućuje i stavljanje na tržište proizvoda
od tuljana ako se lov provodi isključivo u svrhu održivog upravljanja
pomorskim resursima. Iako se prepoznaje važnost lova u svrhu održivog
upravljanja pomorskim resursima, u praksi takav lov može biti teško razlikovati
od lova velikih razmjera koji se provodi prvenstveno u komercijalne svrhe. Time
može doći do neopravdane diskriminacije dotičnih proizvoda od
tuljana. Stoga tu iznimku više ne treba predviđati. Time se ne
dovodi u pitanje pravo država članica da nastave regulirati lov koji se
provodi u svrhu upravljanja pomorskim resursima.
(5)       Kako bi se predvidjela
detaljna pravila za stavljanje na tržište proizvoda od tuljana, ovlast za
donošenje akata u skladu s člankom 290. Ugovora trebalo bi delegirati
Komisiji. Posebno je važno da Komisija provede odgovarajuća savjetovanja,
uključujući i ona sa stručnjacima. Prilikom
pripreme i izrade delegiranih akata, Komisija bi trebala osigurati da se
relevantni dokumenti Europskom parlamentu i Vijeću šalju istodobno, na
vrijeme i na primjeren način.
(6)       Uredbu (EZ)
br. 1007/2009 trebalo bi stoga na odgovarajući način izmijeniti,
DONIJELI SU OVU UREDBU:
Članak 1.
Uredba (EZ) br. 1007/2009 mijenja se
kako slijedi:
(1)
Članak 3. zamjenjuje se sljedećim:
„Članak 3.
Uvjeti za
stavljanje na tržište
1.         Stavljanje
na tržište proizvoda od tuljana dopušteno je samo ako su proizvodi od tuljana
rezultat lova koji tradicionalno obavljaju inuitske i druge autohtone
zajednice, ako su ispunjeni sljedeći uvjeti:
(a)
zajednica tradicionalno obavlja lov;
(b)
lovom se pridonosi egzistenciji zajednice te se on
ne provodi prvenstveno u komercijalne svrhe;
(c)
lov se provodi na način kojim se umanjuju bol,
stres, strah ili drugi oblici patnje ulovljenih životinja u mjeri u kojoj je to
moguće, uzimajući u obzir tradicionalni način života i životne
potrebe zajednice.
Za proizvode koji
se uvoze prethodno navedeni uvjeti primjenjuju se u trenutku ili na mjestu
uvoza.
2.       Uvoz proizvoda od tuljana dopušta se i
ako je privremene naravi i obuhvaća isključivo robu za osobnu uporabu
putnika ili njihovih obitelji. Narav i količina takve robe ne smiju biti
takvi da upućuju na to da se ona uvozi u komercijalne svrhe.
3.       Primjenom stavaka 1. i 2. ne narušava se
ostvarivanje cilja ove Uredbe.
4.       Komisija je ovlaštena donositi delegirane
akte u skladu s člankom 4.a kako bi se utvrdila detaljna pravila za
stavljanje na tržište proizvoda od tuljana u skladu sa stavcima 1. i 2.
5.       Ako su broj ulovljenih tuljana,
količina proizvoda od tuljana koji se stavljaju na tržište u skladu sa
stavkom 1. ili druge okolnosti takvi da upućuju na to da se lov
provodi prvenstveno u komercijalne svrhe, Komisija je ovlaštena donositi
delegirane akte u skladu s člankom 4. kako bi ograničila količinu
proizvoda koji su rezultat tog lova, a koji se mogu staviti na tržište.
6.       Komisija izdaje tehničke smjernice u
kojima navodi indikativan popis oznaka kombinirane nomenklature koji može
obuhvaćati proizvode od tuljana podložne ovom članku.”
(2)
Umeće se sljedeći članak 4.a:
„Članak 4.a
Postupak delegiranja
1.           Ovlast donošenja delegiranih
akata dodjeljuje se Komisiji podložno uvjetima utvrđenima u ovom
članku.
2.           Ovlast za donošenje
delegiranih akata iz članka 3. Komisiji se dodjeljuje na razdoblje od
pet godina od ... [umetnuti datum – datum stupanja na snagu ove Uredbe].
Komisija izrađuje izvješće o delegiranju ovlasti najkasnije devet
mjeseci prije kraja razdoblja od pet godina. Delegiranje ovlasti automatski se
produljuje za razdoblja jednakog trajanja, osim ako se Europski parlament ili
Vijeće tom produljenju usprotive najkasnije tri mjeseca prije kraja svakog
razdoblja.
3.           Europski parlament ili
Vijeće u svakom trenutku mogu opozvati delegiranje ovlasti iz
članka 3. Odlukom o opozivu prekida se delegiranje ovlasti koje je u
njoj navedeno. Opoziv proizvodi učinke dan nakon objave odluke u Službenom
listu Europske unije ili na kasniji datum koji je naveden u spomenutoj
odluci. Odluka ne utječe na valjanost delegiranih akata koji su već
na snazi.
4.           Čim donese delegirani
akt, Komisija istodobno o njemu obavješćuje Europski parlament i
Vijeće.
5.           Delegirani akt donesen na
temelju članka 3. stupa na snagu samo ako ni Europski parlament ni
Vijeće u roku od dva mjeseca od obavješćivanja Europskog parlamenta i
Vijeća o tom aktu na njega ne ulože nikakav prigovor ili ako su prije
isteka tog roka i Europski parlament i Vijeće obavijestili Komisiju da
neće uložiti prigovore. Na zahtjev Europskog parlamenta ili Vijeća
taj se rok produljuje za dva mjeseca.”
(3)
Članak 5. briše se.
Članak 2.
Ova Uredba stupa na snagu dvadesetog dana od
dana objave u Službenom listu Europske unije.
Ova je Uredba u cijelosti
obvezujuća i izravno se primjenjuje u svim državama članicama.
Sastavljeno u Bruxellesu
Za Europski parlament                                  Za
Vijeće
Predsjednik                                                    Predsjednik
[1]               SL C […], […], str. […].
[2]               Uredba (EZ) br. 1007/2009 Europskog parlamenta i
Vijeća od 16. rujna 2009. o trgovini proizvodima od tuljana (SL
L 286, 31.10.2009., str. 36.).


               EUROPSKA KOMISIJA
            Bruxelles, 10.1.2017.
            COM(2017) 4 final
            2017/0001(NLE)
            Prijedlog
            UREDBE VIJEĆA
            o izmjeni Uredbe (EU) 2016/1903 o utvrđivanju ribolovnih mogućnosti za određene riblje stokove i skupine ribljih stokova u Baltičkome moru za 2017.

               OBRAZLOŽENJE

               1.KONTEKST PRIJEDLOGA

               Uredbom Vijeća (EU) br. 2016/1903 Vijeće je na sastanku 10. i 11. listopada 2016. utvrdilo ribolovne mogućnosti za zapadnobaltički bakalar (pododjeljci 22 – 24) za 2017. na temelju višegodišnjeg plana za upravljanje u Baltičkome moru i u skladu s njim (Uredba (EU) 2016/1139) kako bi se osigurao brz povratak tog stoka na razine iznad razine kojom se može proizvesti najviši održivi prinos (NOP). U skladu s člankom 5. stavkom 2. te uredbe, Vijeće je ukupni dopušteni ulov (kvotu) odredilo na razini u skladu s ribolovnom smrtnosti koja je ispod najviše vrijednosti NOP-a. U skladu s člankom 5. stavcima 2. i 3. te uredbe Vijeće je odlučilo o daljnjim mjerama za osiguravanje brzog povratka stoka na navedenu razinu.

               Konkretno, Vijeće je dopustilo da se navedena kvota lovi samo od 1. siječnja do 31. siječnja i od 1. travnja do 31. prosinca 2017.  Zabranom korištenja kvote tijekom dva mjeseca sezone mriještenja stoka zapadnobaltičkog bakalara olakšat će se obnavljanje stoka iznad kvantitativnog smanjenja ulova zahvaljujući poboljšanim uvjetima prirasta zbog toga što će se mriještenje manje remetiti i zbog povoljnih promjena dobne strukture stoka.

               Zbog toga što uključuje ciljeve zajedničke ribarstvene politike, višegodišnji plan za upravljanje u Baltičkome moru (članak 3 stavak 1. Uredbe (EU) 2016/1139) obvezuje Vijeće da osigura da aktivnosti u ribarstvu budu dugoročno ekološki održive i da istodobno budu u skladu s ciljem postizanja gospodarskih i društvenih koristi te koristi za zapošljavanje (članak 2. stavak 1. Uredbe (EU) br. 1380/2013 Europskog parlamenta i Vijeća od 11. prosinca 2013.). Načelom proporcionalnosti propisano je da se sezonska zabrana za ribu primjenjuje samo kad je to potrebno da bi se ostvario njezin cilj, zaštitom stoka u mrijestu.

               Znanstveni pokazatelji upućuju na to da se zapadnobaltički bakalar mrijesti na morskim područjima dubljima od 20 metara
                  1
               , dok mala plovila za obalni ribolov koja su posebno ovisna o ulovu bakalara love i na područjima plićima od 20 metara. U analizi Znanstvenog, tehničkog i gospodarskog odbora za ribarstvo (STECF) naznačeno je da ograničavanje ribolova na područjima plićima od 20 metara i samo za plovila čija je duljina manja od 15 metara nema znatan učinak na simulirani ishod stanja stoka.

               Treba napomenuti i da je tijekom 2015., dok su plovila kraća od 12 metara bila isključena iz područja primjene odstupanja, iako podložna različitim uvjetima, pritisak na stok bio znatno smanjen, a razdoblje zabrane ribolova poslužilo je svojem cilju.

               Osim toga, potpuna zabrana ribolova mogla bi imati nepoželjan učinak na drugi stok bakalara u Baltičkome moru, odnosno moglo bi doći do povećanog ribolovnog pritiska na stok istočnobaltičkog bakalara.

               Nadalje, dopuštanjem ribolova plovilima kraćima od 15 metara i u morskim područjima plićima od 20 metara pružit će se mogućnost ograničenom broju malih ribara da nastave svoje ribolovne aktivnosti i ostvare stabilniji prihod nego što bi to bio slučaj ako bi se ribolov prekinuo u potpunosti.

               Tim se plovilima love i druge vrste ribe te bi se prekidom lova na bakalar njima zapravo ograničio ribolov drugih vrsta jer se ondje bakalar obično lovi kao usputni ulov.

               Kako bi se osiguralo poštovanje zahtjeva da se ne ribari na područjima dubljima od 20 metara, u navedenom bi području dopuštenje za ribolov smjela imati samo plovila opremljena sustavom za praćenje plovila (VMS). U skladu s člankom 9. stavkom 2. Uredbe 1224/2009 ne bi se trebao primjenjivati članak 9. stavak 5. iste uredbe.

               Osim toga, s obzirom na zaključke STECF-a, prije svega onaj da je ograničenje ulova najvažnija korektivna mjera za osiguravanje oporavka stoka u cilju osiguravanja poštovanja načela odgovornog iskorištavanja živih morskih bioloških resursa, prikladno je ograničiti primjenu članka 15. stavka 9. Uredbe (EU) br. 1380/2013 za stok bakalara iz pododjeljaka 22 – 24 u cilju poštovanja Uredbe (EU) 2016/1139.

               2.REZULTATI SAVJETOVANJA SA ZAINTERESIRANIM STRANAMA I PROCJENE UČINKA

               Tu je mjeru procijenio STECF te su o njoj, nakon procjene, na sastanku Vijeća za poljoprivredu i ribarstvo 12. i 13. prosinca 2016. raspravljale predmetne države članice te, također u prosincu, baltičke države članice. Predložena mjera mogla bi biti učinkovita u cijelosti samo ako stupi na snagu prije datuma stupanja na snagu privremene zabrane ribolovnih mogućnosti, tj. 1. veljače 2017.

               3.PRAVNI ELEMENTI PRIJEDLOGA

               Predloženom izmjenom Uredba Vijeća (EU) 2016/1903 izmijenila bi se kako je opisano u nastavku.

               Bilješka u tablici koja se odnosi na bakalar u zoni: pododjeljci 22 – 24 (COD/3BC+24) iz Priloga Uredbi (EU) br. 2016/1903 morat će se izmijeniti kako bi odražavali uvjete pod kojima se ne može koristiti ribolovna mogućnost.

               2017/0001 (NLE)

               Prijedlog

               UREDBE VIJEĆA

               o izmjeni Uredbe (EU) 2016/1903 o utvrđivanju ribolovnih mogućnosti za određene riblje stokove i skupine ribljih stokova u Baltičkome moru za 2017.

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 43. stavak 3.,

               uzimajući u obzir prijedlog Europske komisije,

               budući da:

               (1)Uredbom Vijeća (EU) 2016/1903 utvrđene su ribolovne mogućnosti za bakalar u pododjeljcima ICES-a 22 – 24 („stok zapadnobaltičkog bakalara”) u razdoblju od 1. siječnja do 31. siječnja i od 1. travnja do 31. prosinca 2017.

               (2)Znanstveni, tehnički i gospodarski odbor za ribarstvo (STECF) u prosincu 2016. objavio je znanstvenu procjenu u pogledu učinka zabrane ribolova za stok zapadnobaltičkog bakalara u razdoblju od 1. veljače do 31. ožujka 2017.  U njoj je potvrđeno da će zabrana ribolova biti korisna za taj stok.

               (3)Zabrana ribolova predviđena Uredbom (EU) 2016/1903 primjenjuje se i za lov bakalara ribarskim plovilima kraćima od 15 metara na područjima na kojima je dubina vode manja od 20 metara.  No STECF je u procjeni napomenuo da ograničavanje ribolova bakalara na područjima na kojima je dubina vode manja od 20 metara i za ribarska plovila kraća od 15 metara preko svega ne pridonosi znatno oporavku predmetnog stoka.

               (4)Osim toga, potpuna uskrata ribolovnih mogućnosti na zapadnom Baltiku mogla bi imati nepoželjan učinak na druge stokove bakalara u Baltičkome moru, a posebno na istočni stok, zbog mogućeg premještanja ribolovnih aktivnosti.

               (5) Nadalje, dopuštanjem ribolova plovilima kraćima od 15 metara i na morskim područjima plićima od 20 metara pružit će se mogućnost ograničenom broju ribara da nastave svoje ribolovne aktivnosti i love druge vrste osim bakalara.

               (6)Stoga je proporcionalno plovilima kraćima od 15 metara preko svega odobriti pravo na ribolov u plitkim vodama do 20 metara dubine.

               (7)No nikakve ribolovne mogućnosti ne bi smjele biti dostupne koćaricama, neovisno o njihovoj duljini, zbog velikog ribolovnog kapaciteta takvih plovila.

               (8)Kako bi se osigurala učinkovita kontrola i nadzor ribolovnog područja do 20 m dubine, potrebno je osigurati da sva predmetna plovila budu opremljena sustavom za praćenje plovila u skladu s člankom 9. stavkom 2. Uredbe 1224/2009.  Stoga se članak 9. stavak 5. te uredbe, kojim se državama članicama dopušta izuzimanje ribarskih plovila kraćih od 15 metara preko svega od zahtjeva da budu opremljena sustavom za praćenje plovila, ne bi trebao primjenjivati na ribolov stoka zapadnobaltičkog bakalara.

               (9)Kako bi se osiguralo održivo iskorištavanje stoka zapadnobaltičkog bakalara u skladu s Uredbom (EU) 2016/1139, na taj se stok ne bi trebala primjenjivati fleksibilnost iz godine u godinu utvrđena u svrhu obveze iskrcavanja člankom 15. stavkom 9. Uredbe (EU) br. 1380/2013.

               (10)Uredbu (EU) 2016/1903 trebalo bi stoga na odgovarajući način izmijeniti.

               (11)Zabrana ribolova za bakalar u pododjeljcima ICES-a 22 – 24 utvrđena Uredbom (EU) 2016/1903 stupit će na snagu 1. veljače 2017. Kako bi bila u potpunosti učinkovita, ova bi se uredba stoga trebala primjenjivati od istog datuma i stupiti na snagu sljedećeg dana od dana njezine objave,

               DONIJELO JE OVU UREDBU:

               Članak 1.

               U Prilogu Uredbi (EU) 2016/1903 unos za bakalar u pododjeljcima ICES-a 22 – 24 zamjenjuje se sljedećim:

                        „Vrsta:

                        Bakalar

                        Zona:

                        Pododjeljci 22 – 24

                        Gadus morhua

                        (COD/3BC+24)

                        Danska

                        2 444

                        Njemačka

                        1 194

                        Estonija

                        54

                        Finska

                        48

                        Latvija

                        202

                        Litva

                        131

                        Poljska

                        654

                        Švedska

                        870

                        Unija

                        5 597

                        TAC

                        5 597

                        (1)

                        Analitički TAC

                        Ne primjenjuje se članak 3. stavci 2. i 3. Uredbe (EZ) br. 847/96.

                        Ne primjenjuje se članak 4. Uredbe (EZ) br. 847/96.

                        Ne primjenjuje se članak 15. stavak 9. Uredbe (EZ) br. 1380/2013.

                        (1) Ova se kvota smije loviti od 1. siječnja do 31. siječnja i od 1. travnja do 31. prosinca 2017. No, ribarskim plovilima kraćima od 15 metara preko svega (osim koćaricama) koja su opremljena sustavom za praćenje plovila u skladu s člankom 9. stavkom 2. Uredbe 1224/2009 dopušta se ribolov te kvote i od 1. veljače do 31. ožujka 2017. na područjima na kojima je dubina vode manja od 20 metara. Ne primjenjuje se članak 9. stavak 5. Uredbe 1224/2009.

               Članak 2.

               Ova Uredba stupa na snagu sljedećeg dana od dana objave u Službenom listu Europske unije.

               Ova je Uredba u cijelosti obvezujuća i izravno se primjenjuje u svim državama članicama.

               Sastavljeno u Bruxellesu

                     Za Vijeće

                     Predsjednik

                     (1)
                  Izvješće ICES-a WKBALTCOD za 2015., str. 19.


               EUROPSKA KOMISIJA
            Bruxelles, 22.7.2015.
            COM(2015) 372 final
            2015/0162(NLE)
            Prijedlog
            UREDBE VIJEĆA
            o izmjeni Uredbe Vijeća (EU) br. 407/2010 o uspostavi Mehanizma za europsku financijsku stabilnost

               OBRAZLOŽENJE

               Visoka razina monetarne i ekonomske integracije država članica europodručja te postojanje posebnih pojačanih mjera ekonomske koordinacije među njima utemeljenih na članku 136. Ugovora opravdavaju ad hoc mjere pri pružanju financijske pomoći Unije.

               Uz potpuno očuvanje načela prema kojem bi sve države članice EU-a trebale poduprijeti izvršenje obveza proračuna EU-a, potrebno je uspostaviti odgovarajuće mjere kako bi se državama članicama izvan europodručja zajamčila potpuna nadoknada troškova u slučaju neplaćanja u okviru Mehanizma za europsku financijsku stabilnost, što dovodi do upotrebe resursa iz proračuna EU-a i/ili zahtjeva za dodatnim resursima koje Komisija upućuje državama članicama koje ne sudjeluju u zajedničkoj valuti.

               2015/0162 (NLE)

               Prijedlog

               UREDBE VIJEĆA

               o izmjeni Uredbe Vijeća (EU) br. 407/2010 o uspostavi Mehanizma za europsku financijsku stabilnost

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 122. stavak 2.,

               uzimajući u obzir prijedlog Europske komisije
                  1
               ,

               budući da:

               (1)Razina monetarne i ekonomske integracije unutar europodručja posljednjih se godina povećala i svaka financijska pomoć koja bi se dodijelila državi članici čija je valuta euro povoljno bi utjecala na financijsku stabilnost europodručja u cjelini.

               (2)Nadalje, od uspostavljanja Mehanizma za europsku financijsku stabilnost (MEFS) članku 136. Ugovora (Odluka 2011/199/EU) dodan je novi stavak 3. kojim se razjašnjavaju uvjeti uz koje države članice čija je valuta euro mogu uspostaviti mehanizam stabilnosti za europodručje. Države članice čija je valuta euro uspostavile su Mehanizam za europsku financijsku stabilnost (MEFS) kao glavni mehanizam stabilnosti za europodručje.

               (3)Mehanizmom za europsku financijsku stabilnost može se pružiti financijska pomoć Unije svim državama članicama ako su ispunjeni uvjeti iz članka 122. stavka 2. UFEU-a i Uredbe (EU) br. 407/2010. Međutim, rizici povezani sa situacijom u kojoj država članica gubi pristup tržištu drastično se razlikuju ovisno o tome je li država članica dio europodručja. Mogući negativni učinci prelijevanja znatno su viši za europodručje, gdje će postojanje države članice u financijskom poteškoćama vjerojatno uzrokovati rizike za financijsku stabilnost europodručja u cjelini.

               (4)U većini bi slučajeva ESM trebao biti financijski instrument koji se upotrebljava za pružanje financijske pomoći državama članicama europodručja. Postoje, međutim, situacije u kojima je zbog praktičnih, proceduralnih ili financijskih razloga potrebno upotrijebiti MEFS-a, uglavnom prije ili za vrijeme financijske pomoći u okviru ESM-a. U tim je situacijama opravdano prenošenje načela pojačane solidarnosti među državama članicama europodručja, koja je potrebna za dobro funkcioniranje monetarne unije, na mehanizam financijske pomoći koji se provodi na temelju prava Unije.

               (5)U tim okolnostima dodjela nove financijske pomoći Unije u korist države članice čija je valuta euro trebala bi biti uvjetovana donošenjem mjera kojima bi se državama članicama koje ne sudjeluju u zajedničkoj valuti osigurala potpuna nadoknada u slučaju neplaćanja u okviru Mehanizma za europsku financijsku stabilnost, što dovodi do upotrebe resursa iz proračuna EU-a i/ili zahtjeva za dodatnim resursima koje Komisija upućuje državama članicama koje nisu članice europodručja.

               (6)To je načelo potvrđeno 17. srpnja 2015. zajedničkom izjavom Komisije i Vijeća.

               (7)Uredbu (EU) br. 407/2010 stoga bi trebalo na odgovarajući način izmijeniti,

               DONIJELA JE OVU UREDBU:

               Članak 1.

               U članak 3. Uredbe (EU) br. 407/2010 umeće se sljedeći stavak 2.a:

               „2.a
                     Ako je država članica korisnica država članica čija je valuta euro, dodjela financijske pomoći Unije uvjetovana je pravno obvezujućim odredbama kojima se državama članicama koje ne sudjeluju u zajedničkoj valuti jamči potpuna nadoknada svih obveza koje mogu nastati ako država članica primateljica pomoći ne otplati financijsku pomoć u skladu s njezinim uvjetima.”

               Članak 2.

               Ova Uredba stupa na snagu sljedećeg dana od dana objave u Službenom listu Europske unije.

               Ova je Uredba u cijelosti obvezujuća i izravno se primjenjuje u svim državama članicama.

               Sastavljeno u Bruxellesu

                     Za Vijeće

                     Predsjednik

                     (1)
                  SL C , , str. .


               EUROPSKA KOMISIJA
            Bruxelles, 22.5.2017.
            COM(2017) 244 final
            2017/0097(NLE)
            Prijedlog
            UREDBE VIJEĆA
            o izmjeni Uredbe (EU) br. 1388/2013 o otvaranju autonomnih carinskih kvota Unije za određene poljoprivredne i industrijske proizvode i upravljanju njima

               OBRAZLOŽENJE

               1.KONTEKST PRIJEDLOGA

               •Razlozi i ciljevi Prijedloga

                  Autonomne carinske kvote potrebne su za određene proizvode koji se u Europskoj uniji ne proizvode u dostatnim količinama da se ispune potrebe prerađivačke industrije EU-a. Carinske kvote EU-a trebale bi se za odgovarajuće količine otvoriti po nultoj stopi ili sniženim carinskim stopama, a da se pritom ne naruše tržišta takvih proizvoda.

                  Vijeće Europske unije donijelo je 17. prosinca 2013. Uredbu (EU) br. 1388/2013 o otvaranju autonomnih carinskih kvota Unije za određene poljoprivredne i industrijske proizvode i upravljanju njima kako bi se pod najpovoljnijim uvjetima ispunile potrebe EU-a za predmetnim proizvodima.

                  Uredba se ažurira svakih šest mjeseci radi prilagođavanja potrebama industrije EU-a. Komisija je uz pomoć Skupine za gospodarska tarifna pitanja (ETQG) preispitala sve zahtjeve država članica za autonomne carinske kvote.

                  Na temelju tog preispitivanja Komisija smatra opravdanim otvaranje autonomnih carinskih kvota za određene nove proizvode koji trenutačno nisu navedeni u Prilogu Uredbi Vijeća (EU) br. 1388/2013. U odnosu na neke druge proizvode treba dodati krajnji datum ili je postalo potrebno povećati početnu količinu kvote.

               •Dosljednost s postojećim odredbama politike u određenom području

               Ovaj prijedlog nije na štetu država koje imaju povlaštene trgovinske sporazume s EU-om, država kandidatkinja i potencijalnih država kandidatkinja za sklapanje povlaštenih sporazuma s EU-om (npr. opći režim povlastica; trgovinski režim za afričke, karipske i pacifičke države; sporazumi o slobodnoj trgovini).

               •Dosljednost u odnosu na druge politike Unije

                  Prijedlog je u skladu s politikama EU-a u području poljoprivrede, trgovine, poduzetništva, razvoja i vanjskih odnosa.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

                  Pravna je osnova ovog prijedloga članak 31. Ugovora o funkcioniranju Europske unije (UFEU).

               •Supsidijarnost (za neisključivu nadležnost)

               Prijedlog je u isključivoj nadležnosti EU-a. Stoga se načelo supsidijarnosti ne primjenjuje.

               •Proporcionalnost

                  Prijedlog je u skladu s načelom proporcionalnosti. Predviđene mjere u skladu su s načelima pojednostavnjenih postupaka za subjekte koji se bave vanjskom trgovinom, kako je navedeno u komunikaciji Komisije o autonomnim tarifnim suspenzijama i kvotama
                     1
                  . Ovom se Uredbom ne prelazi ono što je potrebno za postizanje ciljeva članka 5. stavka 4. Ugovora o Europskoj uniji (UEU).

               •Odabir instrumenta

               U skladu s člankom 31. UFEU-a „Vijeće, na prijedlog Komisije, utvrđuje stope zajedničke carinske tarife”. Uredba je stoga primjeren instrument.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               •Ex post evaluacija / provjera primjerenosti postojećeg zakonodavstva

                  Režim autonomnih carinskih kvota obuhvaćen je evaluacijskom studijom o autonomnim tarifnim suspenzijama provedenom 2013. Razlog tomu je sličnost tih dviju mjera, s time da se kvotama ograničava uvezena količina. Evaluacijom je potvrđena valjanost temeljnog obrazloženja tog režima. Uštede za poduzeća iz EU-a koja uvoze robu u okviru režima mogu biti znatne. Na temelju tih ušteda, ovisno o predmetnom proizvodu, poduzeću ili sektoru, mogu se ostvariti i druge koristi, poput veće konkurentnosti, učinkovitijih proizvodnih metoda, stvaranja ili očuvanja radnih mjesta u EU-u.

               •Savjetovanja s dionicima

               Skupina za gospodarska tarifna pitanja (ETQG), koja se sastoji od predstavnika svih država članica i predstavnika Turske, pomogla je Komisiji u procjeni ovog prijedloga. Skupina se prije odobravanja promjena koje se donose ovim prijedlogom sastala tri puta.

               Pažljivo je razmotrila svaki zahtjev (za novu mjeru ili izmjenu postojeće). Svaki je primjer posebno ispitan kako bi se osiguralo da se ne šteti proizvođačima u EU-u i da se osnažuje i učvršćuje konkurentnost proizvodnje u EU-u. Članovi ETQG-a proveli su procjenu putem rasprave, a države članice provele su savjetovanja s predmetnim industrijama, udruženjima, gospodarskim komorama i ostalim zainteresiranim dionicima.

               Sve navedene kvote u skladu su s dogovorima ili kompromisima postignutima nakon rasprave u ETGQ-u. Nisu navedeni nikakvi potencijalni ozbiljni rizici s nepopravljivim posljedicama.

               •Procjena učinka

               Predložene izmjene tehničke su prirode i obuhvaćaju samo kvote navedene u Prilogu. U pogledu ostalog teksta Uredba ostaje istovjetna važećoj Uredbi Vijeća. Stoga procjena učinka za ovaj prijedlog nije provedena.

               •Temeljna prava

                  Prijedlogom se ne utječe na temeljna prava.

               4.UTJECAJ NA PRORAČUN

               Ovaj prijedlog nema financijski utjecaj na rashode, ali ima financijski utjecaj na prihode zbog kojeg nastaju nenaplaćene carine u ukupnom iznosu od približno 5,2 milijuna EUR godišnje. Negativni učinak na tradicionalna vlastita proračunska sredstva iznosi 4 132 757 EUR godišnje (80 % x 5 165 946 EUR godišnje).

               Gubitak prihoda u tradicionalnim vlastitim sredstvima nadoknađuje se doprinosima država članica na temelju bruto nacionalnog dohotka (BND).

               5.OSTALI DIJELOVI

               •Planovi provedbe i mehanizmi praćenja, evaluacije i izvješćivanja

                  Predložene mjere uređuju se u okviru integrirane tarife Europske unije (TARIC – Tarif intégré de l’Union européenne) i primjenjuju ih carinske uprave država članica.

               2017/0097 (NLE)

               Prijedlog

               UREDBE VIJEĆA

               o izmjeni Uredbe (EU) br. 1388/2013 o otvaranju autonomnih carinskih kvota Unije za određene poljoprivredne i industrijske proizvode i upravljanju njima

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 31.,

               uzimajući u obzir prijedlog Europske komisije,

               budući da:

               (1)Kako bi se osigurala dostatna i neprekinuta opskrba određenom robom koja se u Uniji ne proizvodi u dostatnim količinama te kako bi se izbjegli poremećaji na tržištu određenih poljoprivrednih i industrijskih proizvoda, Uredbom Vijeća (EU) br. 1388/2013 otvorene su autonomne carinske kvote
                  2
               . Proizvodi u okviru tih carinskih kvota mogu se uvoziti u Uniju po sniženim carinskim stopama ili po nultoj carinskoj stopi. Zbog navedenih je razloga s učinkom od 1. srpnja 2017. za odgovarajuće količine sedam novih proizvoda potrebno otvoriti carinske kvote po nultoj carinskoj stopi.

               (2)U slučaju pet drugih proizvoda, potrebno je povećati opseg kvote jer je to povećanje u interesu gospodarskih subjekata i Unije.

               (3)Nadalje, za jedan bi se proizvod povećanje kvote trebalo primjenjivati samo u drugoj polovini 2017. te je stoga dodano u Prilog I. s rednim brojem 09.2846, dok je postojećoj kvoti s rednim brojem 09.2687 dodan krajnji datum 31.12.2017. te je navedena u Prilogu II.

               (4)Uredbu (EU) br. 1388/2013 trebalo bi stoga na odgovarajući način izmijeniti.

               (5)Budući da se izmjene carinskih kvota za predmetne proizvode koje su predviđene ovom Uredbom moraju početi promjenjivati od 1. srpnja 2017., ova bi Uredba trebala hitno stupiti na snagu,

               DONIJELO JE OVU UREDBU:

               Članak 1.

               Prilog Uredbi (EU) br. 1388/2013 mijenja se kako slijedi:

               (1)umeću se redci za carinske kvote s rednim brojevima 09.2828, 09.2842, 09.2844, 09.2846, 09.2848, 09.2850, 09.2868 i 09.2870 iz Priloga I. ovoj Uredbi u skladu s redoslijedom oznaka kombinirane nomenklature (KN) iz drugog stupca tablice u Prilogu Uredbi (EU) br. 1388/2013;

               (2)
                     redci za carinske kvote s rednim brojevima 09.2629, 09.2658, 09.2668, 09.2669, 09.2687 i 09.2860 zamjenjuju se redcima iz Priloga II. ovoj Uredbi.

               Članak 2.

               Ova Uredba stupa na snagu na dan objave u Službenom listu Europske unije.

               Primjenjuje se od 1. srpnja 2017.

               Ova je Uredba u cijelosti obvezujuća i izravno se primjenjuje u svim državama članicama.

               Sastavljeno u Bruxellesu

                     Za Vijeće

                     Predsjednik

               ZAKONODAVNI FINANCIJSKI IZVJEŠTAJ

               1.
                     NAZIV PRIJEDLOGA:

               Uredba Vijeća o izmjeni Uredbe (EU) br. 1388/2013 o otvaranju autonomnih carinskih kvota Unije za određene poljoprivredne i industrijske proizvode i upravljanju njima

               2.
                     PRORAČUNSKE LINIJE

               Poglavlje i članak: poglavlje 12. članak 120.

               Iznos predviđen u proračunu za 2017. godinu: 20 000 500 000 EUR (proračun za 2017.)

               3.
                     FINANCIJSKI UČINAK

               ◻
                     Prijedlog nema financijski učinak

               X
                     Prijedlog nema financijski učinak na rashode, ali ima financijski učinak na prihode. Učinak je sljedeći:

               (u milijunima EUR, do jednog decimalnog mjesta)

                        Proračunska linija

                        Prihodi
                           3

                        Razdoblje od 6 mjeseci, počevši od d.m.gggg

                        [Godina: druga polovina 2017.]

                        Članak 120.

                        Učinak na vlastita sredstva

                        1.7.2017.

                        –2,1

               (u milijunima EUR, do jednog decimalnog mjesta)

                        Stanje nakon djelovanja

                        [2018. i u sljedećim godinama]

                        Članak 120.

                        –4,1 godišnje

               Vidjeti točku 4. „Utjecaj na proračun” Obrazloženja.

               4.
                     Mjere za borbu protiv prijevara

               Provjere krajnje uporabe pojedinih proizvoda obuhvaćenih ovom Uredbom Vijeća provest će se u skladu s člankom 254. Uredbe (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije.

                     (1)
                  SL C 363, 13.12.2011., str. 6.

                     (2)
                  Uredba Vijeća (EU) br. 1388/2013 od 17. prosinca 2013. o otvaranju autonomnih carinskih kvota Unije za određene poljoprivredne i industrijske proizvode i upravljanju njima te o stavljanju izvan snage Uredbe (EU) br. 7/2010 (SL L 354, 28.12.2013., str. 319.).

                     (3)
                  Kada je riječ o tradicionalnim vlastitim sredstvima (poljoprivredne pristojbe, pristojbe na šećer, carine), navedeni iznosi moraju biti neto iznosi, odnosno bruto iznosi umanjeni za 20 % na ime troškova naplate.

    ---documentbreak---

               EUROPSKA KOMISIJA
            Bruxelles, 22.5.2017.
            COM(2017) 244 final
            PRILOZI

            Prijedlogu uredbe Vijeća
            o izmjeni Uredbe (EU) br. 1388/2013 o otvaranju autonomnih carinskih kvota Unije za određene poljoprivredne i industrijske proizvode i upravljanju njima

               PRILOG I.

                        Redni broj

                        Oznaka KN

                        TARIC

                        Opis

                        Kvotno razdoblje

                        Opseg kvote

                        Carina unutar kvote (%)

                        09.2828

                        2712 20 90

                        Parafinski vosak s masenim udjelom ulja manjim od 0,75 %

                        01.07-31.12

                        60 000 tona

                        0 %

                        09.2842

                        2932 12 00

                        2-furaldehid (furfuraldehid)

                        01.07-31.12

                        5 000 tona

                        0 %

                        09.2844

                        ex 3824 99 92

                        71

                        Smjese koje sadržavaju masene udjele od:

                        01.07-31.12

                        3 000 tona

                        0 %

                        09.2846

                        ex 3907 40 00

                        25

                        Mješavina polimera iz polikarbonata i poli(metilmetakrilata) s masenim udjelom polikarbonata ne manje od 98,5 %, u obliku peleta ili granula, sa svjetlosnom propusnošću ne manje od 88,5 %, izmjereno na testnom uzorku debljine 4,0 mm pri valnoj duljini λ = 400 nm (prema ISO 13468-2)

                        01.07-31.12

                        800 tona

                        0 %

                        09.2848

                        ex 5505 10 10

                        10

                        Otpaci sintetičkih vlakana (uključujući iščešak, otpatke od pređa i raščupane tekstilne proizvode) od najlona ili drugih poliamida (PA6 i PA66)

                        01.07-31.12

                        5 000 tona

                        0 %

                        09.2870

                        ex 7019 40 00

                        ex 7019 52 00

                        60

                        20

                        E-staklena vlakna:

                        za uporabu u proizvodnji pločica ili svitaka od preprega ili laminata namijenjenih proizvodnji tiskanih krugova u industriji motornih vozila (1)

                        01.07-31.12

                        3 000 km

                        0 %

                        09.2850

                        ex 8414 90 00

                        70

                        Kompresorski rotor od slitine aluminija:

                        za upotrebu u proizvodnji motora s izgaranjem (1)

                        01.07-31.12

                        2 950 000 komada

                        0 %

                        09.2868

                        ex 8714 10 90

                        60

                        Klipovi za sustave ovjesa od sinteriranog čelika promjera ne većeg od 55 mm

                        01.07-31.12

                        1 000 000 komada

                        0 %

               PRILOG II.

                        Redni broj

                        Oznaka KN

                        TARIC

                        Opis

                        Kvotno razdoblje

                        Opseg kvote

                        Carina unutar kvote (%)

                        09.2860

                        ex 2933 69 80

                        30

                        1,3,5-tris[3-(dimetilamino)propil] heksahidro-1,3,5-triazin (CAS RN 15875-13-5)

                        01.01-31.12

                        600 tona

                        0 %

                        09.2658

                        ex 2933 99 80

                        73

                        5-(Acetoacetilamino)benzimidazolon (CAS RN 26576-46-5)

                        01.01-31.12

                        400 tona

                        0 %

                        09.2687

                        ex 3907 40 00

                        25

                        Mješavina polimera iz polikarbonata i poli(metilmetakrilata) s masenim udjelom polikarbonata ne manje od 98,5 %, u obliku peleta ili granula, sa svjetlosnom propusnošću ne manje od 88,5 %, izmjereno na testnom uzorku debljine 4,0 mm pri valnoj duljini λ = 400 nm (prema ISO 13468-2)

                        01.01-31.12.2017

                        400 tona

                        0 %

                        09.2629

                        ex 8302 49 00

                        91

                        Teleskopska ručka od aluminija, za uporabu u proizvodnji prtljage (1)

                        01.01-31.12

                        1 500 000 komada

                        0 %

                        09.2668

                        ex 8714 91 10

                        ex 8714 91 10

                        21

                        31

                        Okvir bicikla, izrađen od ugljikovih vlakana i umjetne smole, obojen, lakiran i/ili poliran, namijenjen za uporabu u proizvodnji bicikala (1)

                        01.01-31.12

                        350 000 komada

                        0 %

                        09.2669

                        ex 8714 91 30

                        ex 8714 91 30

                        21

                        31

                        Prednja vilica bicikla, izrađena od ugljikovih vlakana i umjetne smole, obojena, lakirana i/ili polirana, namijenjena za uporabu u proizvodnji bicikala (1)

                        01.01-31.12

                        270 000 komada

                        0 %

                        (1)

                        Suspenzija carina podliježe carinskom nadzoru uporabe u posebne svrhe u skladu s člankom 254. Uredbe (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (SL L 269, 10.10.2013., str. 1.)